31986R1196
L 108/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1196/86 НА СЪВЕТА
от 22 април 1986 година
относно сключването на Споразумение за търговско и икономическо сътрудничество и за развитие между Европейската икономическа общност и Ислямска република Пакистан
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 235 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че за постигането на целите на Общността в сферата на външноикономическите връзки Споразумението за търговско и икономическо сътрудничество и за развитие между Европейската икономическа общност и Ислямска република Пакистан следва да се одобри; като има предвид, че явно някои мерки за икономическо сътрудничество, предвидени в Споразумението надвишават предвидените от Договора правомощия за действие в областта на общата търговска политика, и като има предвид, че следва също така да се прибегне до разпоредбите на член 235,
ПРИЕ НАСТОЯЩИЯ РЕГЛАМЕНТ:
Член 1
Споразумението за търговско и икономическо сътрудничество и развитие между Европейската икономическа общност и Ислямска република Пакистан се одобрява от името на Общността.
Текстът на споразумението е приложен към настоящия регламент.
Член 2
Председателят на Съвета извършва нотифицирането, предвидено в член 10 от Споразумението (3).
Член 3
Общността се представлява в съвместната комисия, предвидена в член 8 от Споразумението, от Комисията, подпомагана от представители на държавите-членки.
Член 4
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 22 април 1986 година.